איך מקימים מסגד דווקא בגראונד זירו?
רבים בארץ ובארצות הברית מתנגדים להקמת מסגד בגראונד זירו. ולמה, בעצם? מה בין בית תפילה לבין הפיגוע? אם הקמת מסגד היא רעה, אסור להקים אותו לא רק בגראונד זירו אלא גם לא קילומטר או חמישה או חמישים ממנו.
אבל מתנגדי הקמת המסגד לא מוחים נגד מוסלמיות אלא נגד סמליות, ושואלים למה להקים את המסגד דווקא שם. לטענתם, ארצות הברית נשענת על יסודות של שוויון דמוקרטיה וחופש דת ופולחן  רעיונות שנוגדים את ערכי העולם האיסלמי.
אבל מסגד מאפשר חופש תפילה למוסלמים שחיים את הערכים האמריקאים ובחרו לחיות במדינה דמוקרטית ולא במדינה ששוללת חופש. דווקא הקמת מסגד, דווקא במקום הזה, היא ניצחון לערכים האמריקאים והפסד לטרור האיסלמי. למה שם? דווקא שם!
למה קמפיין הסאדו-מאזו של קניון ארנה נכון?
מאבטח עומד בכניסה. עוצר אותך, אתה נכנס כשהוא מרשה לך. תפתח את התיק, תסגור, תעבור, שים את השקית פה. עכשיו תיכנס.
קניון. לכאורה חופש, בגדים-אוכל-סרטים, אבל למעשה אתה עבד של מרכז הקניות. רץ אל מותגים. נכנס לחנויות. נפרד ממאות שקלים בשביל פיסות בגדים עם לוגו. יוצא עם שקיות בחזרה למסדרון והלאה לחנות הבאה. נכנס. משלם. יוצא. אתה חייב להמשיך, להספיק. אם לא תעמוד בקצב תועף מחוץ לתרבות הצריכה.
ראית את "זוהי סדום"? אתה חייב לראות! אתה עבד. רוץ עם שקיות במסדרון. תחזור. רד למטה. בדרגנוע. תעמוד עליו והוא יוריד אותך בקצב שהוא ירצה. אתה לא קובע כלום. אתה נתין עם שקיות של מותגים שרץ במסדרונות. רוצה לאכול? השולחנות מסודרים שורות שורות עם ספסלים. קח מגש, שב, תאכל, פנה, והמשך במירוץ.
אחרי שעתיים אתה יוצא החוצה. מכניס את השקיות לאוטו. נאנח. עוד סשן נגמר.
מי מוכן להקריב עצמו נגד המשך הקפאת הבנייה?
לקראת ספטמבר כל אחד צריך לשאול את עצמו איפה אני עושה את החג ולמה בעצם אי אפשר להמשיך את הקפאת הבנייה ביו"ש? אנחנו העם היחיד שבחום של 40 מעלות מסוגל לדבר על המשך הקפאה.
"אסור להמשיך את ההקפאה", צועקים מימין לבנת וסילבן. ולמה? מה יקרה אם ההקפאה תימשך עוד יום או שבוע או חצי שנה?
לפעילי הימין, 26 בספטמבר הפך ליום קדוש. חייבים לחדש בו את הבניה בשטחים (שממילא יוחזרו). הימין מקדש את השולי, הלא חשוב. פיסות קרקע בשטחים ותאריכים מקריים. ככל שנתקרב לסוף ספטמבר נשמע שיש לחרף את נפשנו, ייהרג ובל יעבור, נצא למלחמת אחים. יש בימין כאלה שרק מחכים להזדמנות להקיז דם ולא משנה המטרה. זה יכול להיות גם הפסקת ההקפאה בתאריך מקרי בסוף ספטמבר.
הקפאת הבנייה נכונה וחייבת להימשך. זה לא ישנה דבר בהיסטוריה של ישראל. עכשיו נותר לפתור את הבעיה הקשה באמת: איפה אתם בחג?
כמה סמלי לראות את ביבי חותר בקיאק?
מורן: ראית את ביבי חותר בקיאקים?
אגם: ברור!! הכי סמלי, חותר לשלום! מדהים.
מורן: והאונס בתל אביב? הכי מפחיד.
אגם: למה היא נכנסת לשירותים בתא האחרון בקומה השישית של התחנה מרכזית? הכי מזמין!!
מורן: ואיזה קטע שיצא שהיטלר יהודי.
אגם: הכי צפוי. רק יהודי יכול לשנוא ככה יהודים. באה לחוות רונית? בוי ג'ורג' מתקלט.
מורן: באה לחוות פולג? סבא שלי משחק ברידג'. תעשי לי טובה. הכי איכס!
אגם: לא יודעת אם אני ישנה בשקט כשגלנט רמטכ"ל. הוא הכי לא גבר גבר!
מורן: את לא ישנה בשקט כי הזין של חבר שלך הכי תקוע לך בפה כל הלילה.
אגם: איך ידעת מה חבר שלי אוהב?
מורן: מאמי, אני הכי חייבת לעוף.